Mal for informasjonsbrev til foresatte

Kjære foresatte 
I løpet av (***) vil elevene i (***) få undervisning om vold mot barn. 

Vi bruker undervisningsmateriell fra Redd Barna. Undervisningmateriellet er tilknyttet serien «MOT» fra NRK, og legger opp til refleksjonsspørsmål i klassen i etterkant av serien. 

Gjennom undervisningen vil elevene få mer kunnskap om:
· Hva vold er/kan være
· At det aldri er barns skyld om de utsettes for vold
· Hvordan man kan få hjelp om man utsettes for vold eller andre krenkelser
· Hva man kan gjøre dersom en venn forteller at de utsettes for vold

Barn som har fått undervisning eller annen informasjon om vold og overgrep, har en bedre forståelse av at dette er feil, og har lettere for å fortelle om sine opplevelser enn barn som ikke har fått denne kunnskapen.

Det er også i tråd med læreplanens kompetansemål i blant annet samfunnsfag, og FNS barnekonvensjon om rett til beskyttelse. 

Vold mot barn skjer oftere og nærmere enn vi tror. En av seks barn har opplevd minst ett tilfelle av fysisk vold fra en forelder og like mange har vært vitne til vold mot en av forelder.[footnoteRef:1]  Alt for mange barn forteller ikke til noen hva de har opplevd.  [1:  2023 Nova rapport nr. 11/23 Vold og overgrep mot barn og unge Omfang og utviklingstrekk 2007–2023] 

Mange voksne unngår å snakke med barn om vold og seksuelle overgrep. Det kan være fordi de er usikre på hvordan de skal gjøre det, eller frykter at det er et skremmende tema for barn. Dette gjør at barn ikke får nødvendig kunnskap om hva vold og overgrep er. God informasjon fra voksne om hva som er lov og ikke lov gjør at barn føler seg trygge. Og det gjør det lettere å si ifra. 

Vi gir ikke beskjed på forhånd om nøyaktig hvilken dag undervisningen gjennomføres. Dette er for å unngå at noen elever holdes hjemme eller velger å være hjemme denne dagen, men også for å unngå mistenkeliggjøring ved fravær den aktuelle dagen.

Dere foresatte kan gjerne se filmene og undervisningsmateriellet fra Redd Barna, med råd om hvordan man kan snakke med barn om temaet. Filmene og veiledningsheftet finner dere her: https://www.reddbarna.no/jegerher/verktoy/undervisning-til-barn-og-unge 


Med vennlig hilsen

………………………………………………………………………………………
